钦定古今图书集成/明伦汇编/氏族典/第336卷 > 刘彦贞
## 钦定古今图书集成/明伦汇编/氏族典/第336卷 > 刘彦贞

按《十国春秋》，南唐刘彦贞，吴功臣信第四子也。以父
任为大理评事，迁屯田员外郎。父丧，起复将军，连刺
海、楚二州。善骑射，矢不虚发，军中号曰“刘一箭”，吏事
亦以强济见称。迁定远军节度使，移寿州。久之，入为
神武统军。周师侵淮南，拜北面行营都部署，帅三万
人援寿州，次来远镇，战败死焉。交泰元年，赠中书令，
谥曰“壮。”